Mlakar je v Avstrijskem Kremsu končal kadetnico. V prvi svetovni vojni je bil najprej na vzhodni fronti, od februarja 1916 do konca vojne pa na Soškem bojišču. Maja 1916 je kot poročnik inženirske enote s svojo enoto zavzel utrdbo "Casa Ratti", septembra istega leta pa je raztrelil italijanske vojaške položaje na gori Monte Cimone pri Arsieru, oktobra 1917 pa je prav tako uničil utrdbe na Kalu v Krnskem pogorju.